Пра характар вывучэння краю сведчыць сфера прафесійных інтарэсаў згаданых расійскіх падарожнікаў. І.І. Ляпёхін, які кіраваў падарожжам па Беларусі ў 1773 г., з’яўляўся ардынарным акадэмікам па класу батанікі Пецярбургскай Акадэміі навук, доктарам медыцыны, у далейшым – наглядчыкам батанічнага сада [7, с. 8–9]. У час іншых сваіх падарожжаў ён займаўся менавіта фізічным апісаннем новых тэрыторый.